stanford-oval/wikipedia huggingface dataset:
עמנואל רוטשטיין
הנצחה

במשך כארבעה עשורים נערך מפעל העשרה בבריכת גלי גיל ברמת גן, שאותה ניהל אביו, שכלל תשע תחרויות שחייה ומשחק כדורמים לזכרם של עשרה מהרוגי מלחמת העצמאות שחייני מכבי. המשחה ל-100 מטר חופשי היוקרתי, בו רוטשטיין הצטיין, נערך לזכרו.
לציון יום הולדתו ה-30, ב-6 בינואר 1957 נחנך לזכרו ברמת גן "בית עמנואל" - מרכז תרבות עירוני. על קיר המרכז לוחית זיכרון. בין היתר שימש המרכז בתחילתו כמוזיאון חיל האוויר.
חברת "מפעלי בית עמנואל (חל"צ)" תאגיד עירוני ללא מטרות רווח - הוקמה בשנת 1987 על ידי עיריית רמת-גן במטרה לספק שירותי חינוך משלים לאוכלוסייה העירונית, ונקראת על שם עמנואל רוטשטיין.
מספר שנים נערכה אליפות ישראל בטיסנים לזכרו.
מלגת סטודנטים לרפואה.
על שמו, שדרות הטייס בין רחוב סירקין בגבעתיים לרחוב קריניצי (לשעבר יהל"ם) ליד בית הוריו.
ראו גם

קורס הטיס בבייקרספילד
הערות שוליים

↑  נחנכה הבריכה המשוכללת ביותר בארץ, משמר, 8 באוגוסט 1946
↑  חנוכת בריכת-השחיה "גלי-גיל", המשקיף, 11 באוגוסט 1946
↑  בתחרויות אליפות א"י בשחיה - מכבי חיפה במקום הראשון, ב.מ.ע.-שני, המשקיף, 7 באוקטובר 1945
↑  תחרויות אליפות א"י בשחית בוגרים לשנת 1946, המשקיף, 13 באוקטובר 1946
↑  אבינעם מיסניקוב, קורס הטיס בבייקרספילד, באתר "מרקיע שחקים", 31 בדצמבר 2020
↑  ישעיהו אביעם, ליד "בית צבי" - "בית עמנואל", מעריב, 6 בינואר 1957
↑  הוקם מוזיאון חיל-האוויר ע"ש עמנואל רוטשטיין, על המשמר, 8 בינואר 1957
↑  שיא חדש הושג בטיסנאות, דבר, 4 באוקטובר 1961
↑  התחרות הארצית ה-6 בטיסנאות ע"ש עמנואל רוטשטיין נערכה בבאר שבע, הַבֹּקֶר, 23 במרץ 1965
↑  סטיפנדיה ע"ש עמנואל רוטשטיין ז"ל, באתר הארץ, 11 בינואר 1953
↑  יוענק הפרס ע"ש ע. רוטשטיין, חרות, 7 בינואר 1958
לוחית הנצחה על בית עמנואל רוטשטיין ברמת גן
עונת 2013/2014 בליגת כדורגל נשים שנייה

| --- | --- |
ליגת כדורגל נשים שנייה
 תקופת התחרות:  10 בנובמבר 2013 – 25 באפריל 2014 (167 ימים)
 מספר משחקים:  45
 מספר שערים:  280 (6.22 בממוצע למשחק)
 מלכת השערים:  טלי סטולוביצקי (בנות אילת) – 31 שערים
 → 2012/20132014/2015 ←
עונת 2013/2014 בליגת נשים שנייה הייתה העונה ה-5 בליגת המשנה בכדורגל נשים בישראל תחת אחריות הההתאחדות לכדורגל בישראל. העונה הסדירה נפתחה ב-10 בנובמבר 2013 והסתיימה ב-25 באפריל 2014. לעונה זו נרשמו 7 קבוצות אך בסופו של דבר נותרו בליגה 6 קבוצות בלבד.
הפועל באר שבע שנשרה מליגת נשים ראשונה הצטרפה לליגה. בנות קיסריה ובנות טבעון התאחדו שוב לקבוצה אחת – בנות קיסריה טבעון. בית"ר בנות עירוני מעלה אדומים התפרקה ולעומתה בנות נתניה הוקמה והצטרפה לליגה.
כיוון שנרשמו 7 קבוצות, הפורמט שנקבע הוא של שלושה סבבים שבהן כל קבוצה תשחק 3 פעמים מול כל קבוצה אחרת ובסה"כ 18 משחקים לקבוצה במהלך העונה. בנות קיסריה טבעון הפסיקה את פעילותה לאחר סיבוב אחד, תוצאות משחקיה בוטלו אך הפורמט של הליגה נשאר וכך כל קבוצה שיחקה בסה"כ 15 משחקים במהלך העונה.
מכבי צור שלום ביאליק סיימה ראשונה ועלתה לליגת נשים ראשונה.
בנות נתניה סיימה במקום השני ושיחקה במשחק מבחן שנערך ב-11 במאי 2014 מול בנות סכנין שסיימה לפני אחרונה בליגה הראשונה. בנות סכנין ניצחו 7–0 ובנות נתניה נשאר בליגה השנייה.
טבלת הליגה הסדירה בסיום העונה

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | הערות |
| --- | --- | --- | --- | --- | --- | --- | --- | --- | --- | --- |
| 1 | מכבי צור שלום ביאליק | 15 | 13 | 0 | 2 | 74 | 8 | 66 | 39 | העפילה לליגה הראשונה |
| 2 | בנות נתניה | 15 | 10 | 2 | 3 | 75 | 14 | 61 | 32 |  |
| 3 | בנות אילת | 15 | 8 | 1 | 6 | 40 | 32 | 8 | 25 |  |
| 4 | מכבי כפר סבא | 15 | 7 | 2 | 6 | 60 | 26 | 34 | 23 |  |
| 5 | הפועל באר שבע | 15 | 4 | 1 | 10 | 25 | 63 | 38- | 13 |  |
| 6 | מ.ס. כפר יאסיף | 15 | 0 | 0 | 15 | 6 | 137 | 131- | 0 |  |
מלכת השערים

| מקום | שם | קבוצה | שערים |
| --- | --- | --- | --- |
| 1 | ישראל טלי סטולוביצקי | בנות אילת | 31 |
| 2 | ישראל אמירה ארקיבה | הפועל באר שבע | 19 |
| 2 | ישראל ירין אסיג | מכבי צור שלום ביאליק | 19 |
| 2 | ישראל מאי רז | בנות נתניה | 19 |
| 5 | ישראל אוראל פייגר | מכבי צור שלום ביאליק | 16 |
| 5 | ישראל רונזה גיריס | מכבי צור שלום ביאליק | 16 |
ראו גם

גביע המדינה בכדורגל נשים 2013/2014
עסקת התפוזים

עסקת התפוזים היא הכינוי הלא רשמי בקרב היסטוריונים להסכם מספר 593 "אודות מכירת רכוש השייך לברית המועצות לממשלת מדינת ישראל" מ-7 באוקטובר 1964. ההסכם נחתם בירושלים על ידי שרת החוץ גולדה מאיר ושר האוצר פנחס ספיר מהצד הישראלי ועל ידי מיכאיל בודרוב, שגריר ברית המועצות בישראל. עסקת החליפין נקראת "עסקת התפוזים" מכיוון שישראל שילמה בטקסטיל ובתפוזים.
היסטוריה

עד 1917 היו בבעלות האימפריה הרוסית, החברה הפלסטינית הפרבוסלבית הקיסרית (IPPO) והמשלחת הרוחנית הרוסית בירושלים, 70 נכסים בארץ הקודש. בשנת 1964, הכריזה ממשלת ברית המועצות על עצמה כ"בעלים יחיד" של חלק גדול מנכסים אלה ומכרה לישראל 22 נכסים בשטח כולל של כ-167,000 מ"ר תמורת 3.5 מיליון לירות ישראליות (4.5 מיליון דולר אמריקני). בין היתר נמכרו בניין הקונסוליה הכללית הרוסית, בית החולים הרוסי, חצר מרינסקי, חצר אליזבטה, חצר ניקולאי וחצר בנימין בירושלים, מתחם סרגיי בנצרת, מספר מגרשים בחיפה, עפולה, עין כרם וכפר כנא.
מבני המיסיון הרוסי, מתחם סרגיי וקתדרלת השילוש הקדוש לא נמכרו. חוקיות העסקה נותרה שנויה במחלוקת, מכיוון שלא ברור אם ברית המועצות הייתה הבעלים החוקיים של המתחם.
בשנים אחרונות מתקיים משא ומתן בין ישראל לרוסיה על העברת הנכסים הללו לבעלות רוסיה.
בראשית ימיה של מדינת ישראל, מכרה ברית המועצות לישראל דלק בתמורה להדרים. אולם בעקבות מלחמת סיני נפסקו העסקאות הללו.
רשימת הרכוש הרוסי בישראל שהוצע למכירה לממשלת ישראל

אדמה עם מבנים ומבנים הממוקמים עליה, המכונה "הבניינים הרוסים"
בית הקונסוליה הכללית הרוסית ובית האבן הסמוך
חצר מרינסקי
חצר אליזבטה
בניין בית חולים ושני בתי שער
מתחם ניקולאי
בית אבן ישן בן שלוש קומות
בניין אבן עם חצר
חלקת אדמה עם שני מחסני אבן
חלקת אדמה ברחוב קינג ג'ורג'
חצר בנימין
בניין ברחוב סולימאן
אדמה בכפר עין כרם
אדמה בחיפה (חלקת חוף הים)
חלקות אדמה בחיפה
מתחם ספרנסקי
חלקת אדמה סמוך לכביש תבור
חלקת אדמה עם בית שער ("גן סמינרים")
חלקת אדמה עם בית (מגלי) הצמוד למתחם נצרת
מתחם הנסיך סרגיי אלכסנדרוביץ' בנצרת
חלקת אדמה בעפולה
חלקת אדמה עם בית אבן בן שתי קומות
חלקת אדמה עם גדר אבן.
הערות שוליים

1 2  Соглашение 593 «О продаже правительством Союза Советских Социалистических Республик имущества, принадлежащего СССР, правительству государства Израиль»
↑  Русское духовное наследие в Иерусалиме под угрозой исчезновения. Православие. Ru.
↑  Россия выкупит у Израиля Русское подворье в Иерусалиме. Православие.Ru.
↑  רחוק, קרוב. אי של תרבות רוסית בארץ הקודש, אנה גלטקינה, 04/03/2007 The Epoch Times, Israel
↑  "PEASANTS": "נר רוסי על אדמת הקודש", 1 באפריל 2008
↑  אולמרט מציע לרוסיה לראשונה נדל"ן במתנה (באנגלית)
↑  פ.ספיר וג.מאיר יחתמו על רכישת נכסי הרוסים בישראל מתוך עיתון חרות, 7 באוקטובר 1964, באתר עיתונות יהודית היסטורית
↑  "«Апельсиновая сделка». Публикация на официальном портале Императорского Православного Палестинского Общества". אורכב מ-המקור ב-2015-04-02. נבדק ב-2014-06-15.
עיקול הקרפטים

| --- | --- |

 מידע כללי
 מדינה:  רומניה 
 מיקום:  רומניהרומניה
 רכס הרים:  הקרפטים המזרחיים 
 
עיקול הקרפטים
עיקול הקרפטים (ברומנית: Carpații de Curbură, בהונגרית: Kárpátkanyar) הוא הקבוצה הדרומית של הרי הקרפטים המזרחיים. באזור זה הרי הקרפטים מגיעים לעיקול הגדול ביותר לאורך פריסתם.
מיקום גאוגרפי

עיקול הקרפטים גובל בצפון בבקעת בראשוב (Depresiunea Brașovului), בדרום - בגבעות של עיקול תת-הקרפטים (Subcarpații Curburii) ובמערב - בעמק פראחובה
פסגותיהם מכוונות בכיוון מזרח -מערב ומורכבות מפליש בלבד. הן שולחות דורבנים בגבעות עיקול התת-קרפטים.
עיקול הקרפטים והתת-קרפטים מתרוממים בין עמק הטרוטוש ומעבר אויטוז בצפון ועמק סלניקול בוזאולוי בדרום. גבעות התת-קרפטים מגיעות לגובה ממוצע של 800–900 מ' ויש להן רכסים מקבילים -מגורה אודובשט (Măgura Odobești) המפרידים בין שתי בקעות גאולוגיות.
הקרפטים המזרחיים מחולקים ל:הקרפטים של מרמורש ובוקובינה בצפון, הקרפטים של מולדובה ומזרח טרנסילבניה - במרכז - ועיקול הקרפטים בדרום.
בפנים ההרים נמצאת הבקעה התוך- הררית הרחבה ביותר ברומניה, בקעת בראשוב
הגבהים המרביים הם במסיב צ'וקאש - פסגת צ'וקאש - 1954 מ'. מדובר בהרים צעירים שקמו בימי היווצרות (אורונגנסיס) של האלפים .
יש בעיקול הקרפטים עמקים ובקעות מקוטעות.
מבחינה גאוגרפית שייכים עיקול הקרפטים והתת-קרפטים להרי הקרפטים המזרחיים החיצוניים.
פסגות ההרים

הרי וראנצ'ה (Munții Vrancei בהונגרית: - הרי שלושת הכיסאות המושלגים Háromszékihavasok)
הרי ברצקו או ברצקו-איוטוז (בהונגרית: Bereckihegység)
הרי זבוינה פרומואסה (Zboina frumoasă - זבוינה היפה)
הרי זבוינה ניאגרה (Zboina neagră -זבוינה השחורה)
הרי פורו (Furu)
הרי קוזה (Coza)
הרי אנטורסורי (Munții Întorsurii Buzăului - הרי העיקול או Clăbucetul Întorsurii) -(בהונגרית: Bodzaforduloi hegyek)
הרי באיו או גרבובה
הרי בוזאו (Munții Buzăului)
המסיב פנטלאו (Masivul Penteleu)
הרי טטארו (Munții Tătaru)
הרי פודו קאלולוי (Munții Podu Calului -הרי "גשר הסוס")
המסיב איוונצו (Masivul Ivănețu)
הרי סיריו (Munții Siriu)
הרי בראשוב (Munții Brașovului)
הרי צ'וקאש (Munții Ciucaș - בהונגרית:Csukás-hegység)
הרי ברסה (Munții Bârsei - בהונגרית:Barcasági-hegyek)
המסיב פיאטרה מארה ( Masivul Piatra Mare =מסיב "האבן הגדולה" - בהונגרית:Nagykőhavas)
המסיב פוסטווארול (Masivul Postăvarul - בהונגרית: Keresztényhavas הר הנוצרי)
הרי גרבובה (Munții Gârbova) - בהונגרית:Baj-hegység
הרי גרוהוטיש ( Munții Grohotiș) בהונגרית: Grohotisz-hegység
עיקול תת-הקרפטים (Subcarpații Curburii), בהונגרית:Kárpátkanyar-Szubkárpátok
החלק הפנימי של הקרפטים המזרחיים נחשבים גם הם חלק מעיקול הקרפטים:
הרי פרשאן (Munții Perșani), בהונגרית:Persányi-hegység
הרי בודוק-האראולט (Munții Bodoc–Baraolt) - Bodoki–Baróti-hegyvidék
המסיב צ'ומאטו - פוטורוסו, בתרגום:"חולה הדבר- המסריח")-בהונגרית: Csomád-hegység
הרי טוריה (Munții Turiei), בהונגרית:Torjai-hegység
הרי בודוק (Munții Bodoc), בהונגרית: Bodoki-hegység
הרי באראולט (Munții Baraolt) - Baróti-hegység
בקעות

בקעת בראשוב Depresiunea Brașovului
בקעת אנטורסורה בוזאולוי Depresiunea Întorsura Buzăului
ראו גם

הרי הקרפטים
מראה מהרי צ'וקאש, מחוז פראחובה ברומניה. ניתן לראות סלעי הגיר האופיינים של הפסגה
פסגת פנטלאו
הרי צ'וקאש
עונת 2013/2014 בליגת העל הסקוטית

עונת 2013/2014 בליגת העל הסקוטית הייתה העונה הראשונה של ליגת העל הסקוטית לאחר הקמתה בשנת 2013. העונה התחילה ב-2 באוגוסט 2013 והסתיימה ב-11 במאי 2014.
סלטיק זכתה באליפות ובכך הפכה לקבוצה הראשונה בהיסטוריה שזכתה באליפות ליגת העל הסקוטית.
קבוצות

| קבוצה | קיצור | עיר | אצטדיון |
| --- | --- | --- | --- |
| אברדין | ABE | ‏אברדין | אצטדיון פיטדורי |
| אינברנס קלדוניאן ת'יסל | INV‏ | אינברנס | אצטדיון קלדוניאן |
| דנדי יונייטד | DUN‏ | דנדי | טנאדיס פארק |
| הארט אוף מידלות'יאן | HOM‏ | אדינבורו | טיינקאסל |
| היברניאן | HIB‏ | אדינבורו | איסטר רואד |
| מאת'רוול | MOT‏ | מאת'רוול | פיר פארק |
| סלטיק | CEL‏ | גלאזגו | סלטיק פארק |
| סנט ג'ונסטון | STJ‏ | פרת' | מקדיארמיד פארק |
| סנט מירן | STM‏ | פייזלי | סנט מירן פארק |
| פרטיק ת'יסל | PAR‏ | גלאזגו | אצטדיון פירהיל |
| קילמרנוק | KIL‏ | קילמרנוק | ראגבי פארק |
| רוס קאונטי | ROS‏ | דינגוול | ויקטוריה פארק |
טבלת הליגה

| מקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות |
| --- | --- | --- | --- | --- | --- | --- | --- | --- | --- |
| ‏1 | סלטיק | ‏38 | ‏31 | ‏6 | ‏1 | ‏102 | ‏25 | ‏77+ | ‏99 |
| ‏2 | ‏מאת'רוול | ‏38 | ‏22 | ‏4 | ‏12 | ‏64 | ‏60 | ‏4+ | ‏70 |
| ‏3 | ‏אברדין | ‏38 | ‏20 | ‏8 | ‏10 | ‏53 | ‏38 | ‏15+ | ‏68 |
| 4 | דנדי יונייטד | 38 | 16 | 10 | 12 | 65 | 50 | 15+ | 58 |
| 5 | אינברנס קלדוניאן ת'יסל | 38 | 16 | 9 | 13 | 44 | 44 | 0 | 57 |
| 6 | סנט ג'ונסון | 38 | 15 | 8 | 15 | 48 | 42 | 6+ | 53 |

| 7 | רוס קאונטי | 38 | 11 | 7 | 20 | 44 | 62 | 18- | 40 |
| 8 | סנט מירן | 38 | 10 | 9 | 19 | 39 | 58 | 19- | 39 |
| 9 | קילמרנוק | 38 | 11 | 6 | 21 | 45 | 66 | 21- | 39 |
| 10 | פרטיק ת'יסל | 38 | 8 | 14 | 16 | 46 | 65 | 19- | 38 |
| ‏11 | ‏היברניאן | ‏38 | ‏8 | ‏11 | ‏19 | ‏31 | ‏51 | ‏20- | ‏35 |
| ‏12 | ‏הארט אוף מידלות'יאן | ‏38 | ‏10 | ‏8 | ‏20 | ‏45 | ‏65 | ‏20- | ‏23 |
הערות שוליים

↑  רשימת תאריכי מפתח באתר ליגת העל הסקוטית
↑  כתבה על זכייתה של סלטיק באליפות עונת 2013/2014 באתר הגרדיאן
עונת 2013/2014 בסרייה א'

| --- | --- |
 תקופת התחרות:  24 באוגוסט 2013 – 18 במאי 2014 (268 ימים)
 מספר משתתפות:  20
 הזוכה:  יובנטוס
 מספר משחקים:  380
 מספר שערים:  1039 (2.73 בממוצע למשחק)
 מלך השערים:  איטליה צ'ירו אימובילה   (22 שערים)
 השחקן המצטיין:  איטליה אנדראה פירלו
 → 2012/20132014/2015 ←
 
עונת 2013/2014 בסרייה א' הייתה העונה ה-112 של התחרות אורגנה על ידי Lega Serie A. המשחקים החלו ב-24 באוגוסט 2013 והסתיימו ב-18 במאי 2014.
בליגה השתתפו 20 קבוצות. התחרות התקיימה בשיטת ליגה עם משחקי בית ומשחקי חוץ. עבור הניצחון הוענקו שלוש נקודות ונקודה עבור תוצאת תיקו.
ססואולו, הלאס ורונה וליבורנו היו הקבוצות שעלו מהליגה השנייה.
יובנטוס זכתה באליפות הליגה בפעם השלישית ברציפות ובפעם ה-30 בתולדות המועדון.
בסיום העונה, ב-22 בדצמבר 2014 נערך משחק של הסופר קאפ האיטלקי בו יובנטוס הפסידה 6:5 בבעיטות עונשין לנאפולי שזכתה בגביע.
בסיום העונה לסרייה ב' ירדו קטניה, בולוניה וליבורנו. במקום הקבוצות שירדו, לסרייה א' העפילו פלרמו, אמפולי וצ'זנה.
טבלת הליגה

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | הערות |
| --- | --- | --- | --- | --- | --- | --- | --- | --- | --- | --- |
| 1 | יובנטוס | 38 | 33 | 3 | 2 | 80 | 23 | 57 | 102 | זכייה בליגה   העפלה לליגת האלופות |
| 2 | רומא | 38 | 26 | 7 | 5 | 72 | 25 | 47 | 85 | העפלה לליגת האלופות |
| 3 | נאפולי | 38 | 23 | 9 | 6 | 77 | 39 | 38 | 78 | זכייה בגביע איטליה  העפלה לליגת האלופות |
| 4 | פיורנטינה | 38 | 19 | 8 | 11 | 65 | 44 | 21 | 65 | העפלה לליגה האירופית |
| 5 | אינטר | 38 | 15 | 15 | 8 | 62 | 39 | 23 | 60 | העפלה לליגה האירופית |
| 6 | פארמה | 38 | 15 | 13 | 10 | 58 | 46 | 12 | 58 |  |
| 7 | טורינו | 38 | 15 | 12 | 11 | 58 | 48 | 10 | 57 | העפלה לליגה האירופית |
| 8 | מילאן | 38 | 16 | 9 | 13 | 57 | 49 | 8 | 57 |  |
| 9 | לאציו | 38 | 15 | 11 | 12 | 54 | 54 | 0 | 56 |  |
| 10 | הלאס ורונה | 38 | 16 | 6 | 16 | 62 | 68 | 6- | 54 |  |
| 11 | אטאלנטה | 38 | 15 | 5 | 18 | 43 | 51 | 8- | 50 |  |
| 12 | סמפדוריה | 38 | 12 | 9 | 17 | 48 | 62 | 14- | 45 |  |
| 13 | גנואה | 38 | 11 | 11 | 16 | 41 | 50 | 9- | 44 |  |
| 14 | אודינזה | 38 | 12 | 8 | 18 | 46 | 57 | 11- | 44 |  |
| 15 | קליארי | 38 | 9 | 12 | 16 | 34 | 53 | 19- | 39 |  |
| 16 | קייבו ורונה | 38 | 10 | 6 | 22 | 34 | 54 | 20- | 36 |  |
| 17 | ססואולו | 38 | 9 | 7 | 22 | 43 | 72 | 29- | 34 |  |
| 18 | קטניה | 38 | 8 | 8 | 22 | 34 | 66 | 32- | 32 | ירדה ליגה |
| 19 | בולוניה | 38 | 5 | 14 | 19 | 28 | 58 | 30- | 29 | ירדה ליגה |
| 20 | ליבורנו | 38 | 6 | 7 | 25 | 39 | 77 | 38- | 25 | ירדה ליגה |
↑  כתוצאה מבעיות תקציביות פארמה לא קיבלה מאופ"א אישור להשתתף התחרויות אירופיות
כדורגלנים מצטיינים

צ'ירו אימובילה, שחקנה של טורינו כבש 22 שערים וזכה בתואר מלך השערים.
התאחדות הכדורגל האיטלקית העניקה פרס לכדורגלן השנה לאנדראה פירלו, יובנטוס. זאת בפעם השלישית ברציפות.
בנוסף לכך, נבחרה קבוצת השנה:
| עמדה | שחקן | מועדון | מס' הופעות ברשימה |
| --- | --- | --- | --- |
| שוער | איטליה ג'אנלואיג'י בופון | יובנטוס | 2 |
| מגן | איטליה מתאו דרמיאן | טורינו | 1 |
| מגן | איטליה אנדראה ברצאלי | יובנטוס | 3 |
| מגן | מרוקו אל-מהדי בן עטיה | רומא | 1 |
| מגן | גאנה קוואדוו אסמואה | יובנטוס | 1 |
| קשר | צ'ילה ארתורו וידאל | יובנטוס | 2 |
| קשר | איטליה אנדראה פירלו | יובנטוס | 3 |
| קשר | צרפת פול פוגבה | יובנטוס | 1 |
| חלוץ | איטליה צ'ירו אימובילה | טורינו | 1 |
| חלוץ | ארגנטינה גונסאלו היגוואין | נאפולי | 1 |
| חלוץ | ארגנטינה קרלוס טבס | יובנטוס | 1 |
עבודת כפיים (אלבום)

עבודת כפיים הוא אלבומה התשיעי של להקת טיפקס, שיצא באוגוסט שנת 2016.
עשר שנים אחרי אלבום האולפן האחרון שלה ("רדיו/מוסיקה/עברית") הוציאה טיפקס אלבום נוסף. האלבום חוזר לנושאים שהעסיקו את הלהקה בתחילת דרכה - מרכז ופריפריה, ערס-פואטיקה, ביקורת חברתית, הגנה על החלש, אהבה וזוגיות בסגנון הומור וגרוב.
ההרכב החדש של טיפקס כלל מלבד רביעיית הבסיס של טיפקס (גל פרמן, קובי אוז, רמי יוסיפוב ותמיר ימיני), חמישה מוזיקאים נוספים: הזמרת דניאל קריאף שהשתתפה בכמה שירים ודואטים, אדם מדר שניגן במספר רב של כלים באלבום וספי עספורי הירש שניגן על כלים מזרח תיכוניים באלבום כמו: עוד, כינור וסאזבוש. נעם חן על כלי ההקשה ואת המנהל המוזיקלי של תיאטרון ב"ש – שחר ימפולסקי על הקלידים, האקורדיון והאלקטרוניקה. על הסאונד היה אחראי הטכנאי יובל זילברשטיין שעבד עם הלהקה בחמשת האלבומים הראשונים שלה.
מלבד הסינגלים שיצאו מתוך האלבום ("מי הפרובינציאל?", "צמד איילות", "לילה לילה טוב", "מה איתי" ו"עבודת כפיים") בלטו גם השירים: "מר אלבז" – שהוא שיר מחאה. "ילד של העולם" – שירו של סמי שלום שטרית מתוך "שירים באשדודית" על פי לחן של יונתן כנען ו"לא היה לנו כלום" שיר שנכתב על פי סיפור חייה של רחל (רמונד) אוזן – אימו של קובי אוז והולחן בעזרת יוני רועה.
רשימת רצועות

כל השירים נכתבו והולחנו על ידי קובי אוז (למעט היכן שמצוין אחרת).
| עבודת כפיים> מס' | עבודת כפיים> שם | עבודת כפיים> מילים | עבודת כפיים> לחן | עבודת כפיים> משך | עבודת כפיים>  | עבודת כפיים>  | עבודת כפיים>  | עבודת כפיים>  | עבודת כפיים>  |
| --- | --- | --- | --- | --- | --- | --- | --- | --- | --- |
| 1. | ימשורר  |   |   | 3:45 |  |  |  |  |  |
| 2. | מי הפרובנציאל?  |   |   | 3:05 |  |  |  |  |  |
| 3. | עבודת כפיים  |   |   | 3:53 |  |  |  |  |  |
| 4. | צמד איילות  |   |   | 3:25 |  |  |  |  |  |
| 5. | מה איתי?  | אריק איינשטיין, ג'וזי כץ, שלום חנוך ויענקל'ה רוטבליט | ג'וזי כץ, שלום חנוך ושמוליק קראוס | 4:56 |  |  |  |  |  |
| 6. | לא היה לנו כלום  | קובי אוז | קובי אוז ויוני רועה | 4:16 |  |  |  |  |  |
| 7. | שלכת  |   |   | 2:54 |  |  |  |  |  |
| 8. | לילה לילה טוב  |   |   | 3:42 |  |  |  |  |  |
| 9. | ילד של העולם  | סמי שלום שטרית | יונתן כנען | 3:49 |  |  |  |  |  |
| 10. | מר אלבז  |   |   | 1:58 |  |  |  |  |  |
| 11. | בדרך אל ההר  |   |   | 4:17 |  |  |  |  |  |
| משך כולל: | משך כולל: | משך כולל: | משך כולל: | 40:00 |  |  |  |  |  |
משתתפים באלבום

הפקה מוזיקלית, עיבוד וניהול אמנותי: קובי אוז
שירה, סיקוונסרים, סימפול, לופים ואלטרוניקת אייטיז: קובי אוז
הוקלט ומוקסס באולפן של יובל על ידי יובל זילברשטין (עננה בע"מ)
עוזרי טכנאי: עופרי טמים, שמעון טל ושחר זילברשטין
משתתפים באלבום > חברי להקת טיפקס

קובי אוז: שירה, הפקה מוזיקלית, סינטיסייזר, אורגן, סינקוונסרים, סינטים, לופים ודגימות
גל פרמן: גיטרה בס
רמי יוסיפוב: גיטרה אקוסטית וחשמלית
תמיר ימיני: תופים ופח זיתים
דניאל קריאף: שירה
שחר ימפולסקי: קלידים, אקורדיון
נועם חן: דרבוקה, ריק, סאגאת, בונגוס, טיקרקאווין ותוף מרים
אדם מדר: חצוצרה, מנדולינה, כינור
ספי עספורי הירש: עוד, כינור כיס אוסטרלי, סאזבוש
הערות שוליים

↑  ניר וולף, עיטור האוז: קובי ואמא רחל "חלוצים", באתר ישראל היום, 24 בדצמבר 2020
| טיפקס |
| --- | --- | --- |
| קובי אוז • גל פרמן • מוטי יוסף • רמי יוסיפוב • אדם מדר • שחר ימפולסקי • שני יצהרי | קובי אוז • גל פרמן • מוטי יוסף • רמי יוסיפוב • אדם מדר • שחר ימפולסקי • שני יצהרי |  |
| אלבומי אולפן | שביל קליפות הגרעינים (1992) • האחרון בעשירון התחתון (1993) • החיים שלך בלאפה (1995) • נשיקה לדוד (1997) • דיסקו מנאייק (1999)  • יושבים בבית קפה (2001) • רדיו/מוסיקה/עברית (2006) • עבודת כפיים (2016) • שווארמה ביץ' (2024) |  |
| אלבומים אחרים | פסקול: כלבים לא נובחים בירוק (1996) • מיני אלבום: העצב עבר לגור כאן (1998) |  |
| אלבומי אוסף | כל הלהיטים (2003) • טיפקס: האוסף הרומנטי (2010) |  |
ערן חיימוביץ'

| --- | --- |

 לידה:  1 באפריל 1966 (בן 58) עפולה, ישראל 
 מדינה:  ישראל
 מקום מגורים:  זכרון יעקב 
 השכלה:  אוניברסיטת בן-גוריון בנגב  אוניברסיטת תל אביב 
 תפקיד:  מנכ"ל תשתיות אנרגיה
 תואר:  הנדסת מכונות, מנהל עסקים אוניברסיטת באר שבע
 
ערן חיימוביץ' (נולד ב-1 באפריל 1966) הוא מנהל ישראלי המכהן כמנכ"ל חברת "תשתיות אנרגיה בע"מ", חברת התשתית הלאומית של משק האנרגיה בישראל. בעברו שימש כמנכ"ל חברת פניציה.
ביוגרפיה

חיימוביץ' נולד וגדל בעפולה. במסגרת שירותו הצבאי שירת כקצין קשר. משמש כסגן אלוף במילואים.
בשנת 1995 החל את דרכו בחברת פניציה. לאורך השנים כיהן במגוון תפקידים, בהם מהנדס מערכת, מנהל המפעל לעיבוד זכוכית ומנהל המפעל לייצור זכוכית שטוחה. בשנת 2012 מונה למנכ"ל החברה, ועם כניסתו לתפקיד התמודד עם חובות בגובה 323 מיליון ש"ח והקפאת הליכים שנכפתה על החברה.
במסגרת הניסיונות להצלת המפעל, קרא חיימוביץ' לפגישה דחופה עם ראש הממשלה בנימין נתניהו ופעל להוזלת עלויות באמצעות חיבור המפעל לרשת הולכת הגז הטבעי. בשנת 2015 הפך המפעל לראשון בצפון שמתחבר לרשת החלוקה. חיימוביץ' היה מהתעשיינים הראשונים שביקרו את מחיר הגז הגבוה שנקבע במתווה הגז. במהלך כהונתו עברה החברה מהפסד תזרימי לפסים רווחיים.
בשנת 2017, עם סיום כהונתו כמנכ"ל פניציה, הקים חיימוביץ' את Clean Glass Solutions: מפעל למיחזור פסולת זכוכית והשבתה לשימוש חוזר בתעשייה. בין השנים 2008–2017 שימש כבעלים ודירקטור של Milestones Upgrade & Industries, חברת אחזקות להשבחת חברות.
בשנת 2018 מונה למנכ"ל חברת תשתיות אנרגיה. במסגרת תפקידו הוביל את הנפקת האג"ח של החברה בשווי 350 מיליון שקל.
בשנת 2020 הוביל חיימוביץ' לחתימה עם ההסתדרות הלאומית על הסכם קיבוצי ראשון לכלל מאבטחי החברה. במסגרת ההסכם, 180 מאבטחי החברה מועסקים ישירות על ידה וזוכים לתנאים משופרים.
חיימוביץ' הוא בעל תואר ראשון בהנדסת מכונות ותואר שני במנהל עסקים מטעם אוניברסיטת באר שבע, וכן בוגר תוכנית להב לדירקטורים מקצועיים מטעם אוניברסיטת תל אביב. מתגורר בזיכרון יעקב, והיה בין מקימיו של בית ספר דמוקרטי ביישוב בשנת 2002. הוא נשוי ואב לשלושה.
הערות שוליים

↑  הדר קנה, מנסה להציל את המפעל: מנכ"ל פניציה מבקש פגישה דחופה עם נתניהו, באתר כלכליסט, 12 בספטמבר 2012
↑  סוף טוב: מפעל פניציה בצפון התחבר לרשת חלוקת הגז הטבעי, תשתיות, 2.2.2015
↑   אורה קורן, מנכ"ל פניציה: "מחיר הגז במתווה לא ריאלי, רוצה לעבור למזוט זול", באתר TheMarker‏, 27 בינואר 2016
↑  יובל אזולאי, ‏סוף-סוף: מפעל פניציה בנצרת עילית חובר לגז הטבעי, באתר גלובס, 3 בפברואר 2015
↑   אורה קורן, פניציה נחלצה מהמשבר - אבל הבנקים משאירים אותה כמעט בלי אשראי, באתר TheMarker‏, 14 בפברואר 2017
↑   אורה קורן, ערן חיימוביץ' מונה למנכ"ל תש"ן, באתר TheMarker‏, 2 באוקטובר 2018
↑  ניצן כהן, ביקושי עתק של 1.34 מיליארד שקל בהנפקת תשן, באתר ביזפורטל, 11 באוגוסט 2020
↑  נחתם הסכם קיבוצי ראשון והיסטורי בחברת תש"ן, אתר ההסתדרות הלאומית, 8.12.2020
נשיא איטליה

| --- | --- |


 איוש נוכחי:  סרג'ו מטרלה
 תאריך כניסה לתפקיד:  3 בפברואר 2015
 דרכי מינוי:  נבחר על ידי הפרלמנט האיטלקי
 תחום שיפוט:  איטליה איטליה
 מעון:  קווירינאלה
 מושב המשרה:  רומא רומא
 משך כהונה קצוב:  7 שנים
 ייסוד המשרה:  1 בינואר 1948
 איוש ראשון:  אנריקו דה ניקולה
 www.quirinale.it
 
נשיא הרפובליקה האיטלקית הוא ראש המדינה של איטליה. סמכויותיו של הנשיא הן סמליות בעיקרן, ותפקידו מוגדר כמייצג האחדות והערבות באיטליה. הנשיא הנוכחי וה-12 במספר הוא סרג'ו מטרלה, שנבחר לתפקיד ב-31 בינואר 2015 והחל בכהונתו ב-3 בפברואר 2015.
כהונה ובחירות

כהונתו של הנשיא האיטלקי אורכת שבע שנים. הוא נבחר במושב משותף של שני בתי הפרלמנט - הסנאט ובית הנבחרים, במספר הסבבים הדרוש על-מנת להשיג רוב מחויב של שני שלישים.
הנשיא יכול לסיים את תפקידו באופן שאינו טבעי כתוצאה מאחת מהסיבות הבאות:
התפטרות מרצון;
מוות;
נכות צמיתה או מחלה קשה;
פיטורים עקב עבירה על החוק.
נשיא איטלקי לשעבר מכונה "נשיא אמריטוס של הרפובליקה". בהיעדרו של הנשיא באיטליה לרבות יציאות רשמיות לחו"ל, ממלא תפקידו הוא נשיא הסנאט.
הנשיא מתגורר בארמון קווירינאלה שברומא.
תפקוד וסמכויות

סמכויותיו של הנשיא כאמור הן סמליות בעיקרן. למרות הגבלת סמכויותיו המשמעותית של הנשיא, תפקידו חשוב מאוד בהשוואה למדינות אחרות בהם הנשיא הוא בעל סמכויות סמליות (בדומה לישראל), היות שמתפקידו לבחור על מי להטיל את הרכבת הממשלה, ובעקבות הפיצול הפוליטי באיטליה מאז ימי מלחמת העולם השנייה - מדובר בדבר היכול לקבוע למעשה את זהותו של ראש הממשלה.
בחוקת איטליה מפורטות סמכויותיו השונות של נשיא איטליה:
בענייני חוץ:
מינוי ואישור תפקידיהם של דיפלומטים;
חתימה על אמנות בינלאומיות, באישור של הפרלמנט;
ביצוע ביקורים רשמיים בחו"ל בליווי של חברי ממשלה;
הכרזה על מצב מלחמה, באישור של הפרלמנט.
בעניינים פרלמנטריים:
מיני של עד חמישה "סנאטורים לכל החיים";
לכנס את הפרלמנט למושב מיוחד;
לקרוא לבחירות חדשות.
בעניינים חקיקתיים:
אישור הצעות של צווים ממשלתיים לפני הפרלמנט;
חקיקת חוקים שאושרו הפרלמנט;
קריאה למשאל עם.
עיכוב הצעות חוק ודרישה לבחינה מחודשת (אפשרי פעם אחת בלבד בכל בצעת חוק).
בעניינים ממשלתיים:
הטלת מלאכת הרכבת הממשלה לאחר בחירות כלליות:
מינוי שרי קבינט הממשלה בהמלצתו של ראש הממשלה; אך קיימת מוסכמה חוקתית שהנשיא יכול לדחות מינוי של שר אחד.
קבלת שבועתו של ראש הממשלה, עם כניסתו לתפקיד;
קבלת התפטרותו של ראש הממשלה, עם עזיבתו את התפקיד;
אישור צווים אשר הוצעו על ידי ראש הממשלה. צווים אלו, במקרה שאינם זוכים לאמון הפרלמנט, פגים לאחר 60 יום;
פיקוד על הכוחות המזוינים של איטליה.
מינוי נשיא הסוכנות הלאומית לבטיחות בתעופה.
בעניינים משפטיים:
אישור מינויים של שופטי בית המשפט העליון;
מתן חנינה לאסירים.